Binnenstaat
As Binnestaat wird jedes Land bezeichnet, wo kei diräkti Verbindig zum ene Meer het. Binneseä wie öbbe s Kaspische Meer wärde drbii nit berücksichtiget.

Wältwiit git s 43 Binnestaate (mit Kosovo und Südossetie si s 45), vo dene si zwei – Liechtestei und Usbekistan – usschliesslig vo andere Binnestaate umgee. Drei Staate – Lesotho, San Marino und d Vatikanstadt – si jewils vom ene einzige Nochberland umgee, si also Enklave, siibe Staate – Andorra, Bhutan, Liechtestei, Moldawie, d Mongolei, Nepal und Swasiland (usserdäm Südossetie) – lige jewiils zwüsche genau zwei Nochberstaate.

Vo dr Flechi us dr grössti Binnestaat isch Kasachstan, dr bevölkerigsriichsti Ethiopie. Kei Binnestaat lit uf ere Insle, so dass sich alle uf die kontinentale Landmassene verdeile.

Politischi Geographii